מרכבתי וחיות אחרות – שאלות מנחות ללימוד:
פתיחה משותפת לכל הקבוצה (45-60 דקות)
מקור 1 – אנו בעד הנביא יחזקאל
א.	מה מספר השיר על יחזקאל?
ב.	היכן לדעתכם נכתב השיר? היכן הוא היה נכתב היום? (רמז: עכשווי, תל-אביבי)
ג.	מה דעתכם על כך שהשיר נפסל לשידור בשנת 1967, בגלל החשש לפגיעה ברגשות הדתיים (אפשר לפתח דיון על חופש הביטוי בהקשר הדתי).
מקור 2 – התחריט לספר יחזקאל
א.	מה דעתכם על הציור? איזו אווירה הוא משדר?
ב.	מה מקבל יחזקאל לידיו וממי?
ג.	מה עוד מופיע בתמונה?
מקור 3 – אין דורשין
א.	איזו אווירה מייצר הקטע שלפנינו?
ב.	מה הסמכות שלנו, כבית מדרש, לדון בטקסטים מיסטיים? איך אנחנו מרגישים עם זה?
מקור 4 – הרמב"ם על מעשה מרכבה
א.	מהו לדעת הרמב"ם מעשה המרכבה? (רמז: להתייחס למובאות מהפתיחה למורה נבוכים, לפיה מעשה בראשית  = פיזיקה, מעשה מרכבה = מטפיזיקה) 
ב.	מדוע לדעתכם בוחר הרמב"ם להציג כך את מעשה המרכבה?
מקור 5 – בן כפר ובן כרך
א.	כיצד מנסה רבא לצייר את יחזקאל? האם הוא אוהד אותו?
ב.	מהם ההבדלים בין בן העיר לבן הכפר, במושגים של אז ובמושגים עכשוויים? (אינטלקטואליות, טכנולוגיה וכדומה)
מקור 6 – אלמלא הוא נגנז ספר יחזקאל
א.	מדוע רצו לגנוז את ספר יחזקאל? (לפי פרשנים בגלל עניינים הלכתיים, כמו נישואי כהן וגרושה, אך האם תיתכן גם סיבה אחרת?)
ב.	אילו עוד ספרים היו מועמדים לגניזה (תשובה: שיר השירים, קהלת)? למה, לדעתכם?

חברותא – לימוד עצמי של פרק א בספר יחזקאל (30-45 דקות)
לימוד חופשי של הטקסט מפרק א', במטרה להבין את תוכנו. היעזרו במקורות הנוספים, פרט לאחרון. הפעלות אפשריות:

•	לנסות לצייר את המרכבה
•	להכין דיאלוג/תסריט/קליפ/מערכון/ראיון כלשהו, בהמחזה.
•	דף הוראות לבניית מרכבה

אסיף - דיון על תובנות של כל חברותא מהלימוד העצמי (30 דקות)
מקור אחרון וסיכום – מזומנין לכת שלישית
•	קראו את המקור והבינו את הסיטואציה המתוארת בו בעזרת שאלות מנחות (מי יושב? מי מתפלל?) 
•	התייחסו בקצרה לעניין ההעברה ממורה לרב. 
•	סכמו את השינוי ביחס ליחזקאל, מגישות שליליות שהוצגו בתחילה לנימה חיובית.